als_Latn dik_Latn sag_Latn
BRITANI E MADHE – Policia britanike ka publikuar fotot e 2 nga tre terroristët e sulmit të së shtunës në Londër, ku mbetën të vdekur 7 persona dhe u plagosën 48 të tjerë. Bëhet fjalë për Khuram Butt dhe Rachid Redouane. Sipas hetuesve Butt ishte kreu i qelizës terroriste.
27-vjeçari me origjinë pakistaneze ishte shfaqur më parë në një dokumentar të fondamentalistëve islamik, të cilët ishin të lidhur me Anjem Choudary, një predikues që sot ndodhet në burg. Ndërsa tjetri, Anjem Choudary ishte 30 vjec dhe pretendonte se ishte me shtetësi të dyfishte marokene dhe libiane.
Khuram Butt dhe Rachid Redouane
Khuram Butt, i cili ndodhet në të majtë ishte anëtar i grupit terrorist islamik al-Muhajiroun, që kryesohej nga Anjem Choudary, i cili u shpall i jashtëligjshëm në Britaninë e Madhe.
Sipas The Guardian vetëm muajin e kaluar ishte parë në lindje të Londrës duke bërë fushatë kundër pjesëmarrjes myslimane në zgjedhjet e 8 qershorit. Butt ishte i martuar me fëmijë dhe jetonte në Barking, në lindje të Londrës prej disa vitesh. Ai ishte i njohur për policinë dhe “MI5”, por nuk kishte asnjë indikacion nga inteligjenca britanike për një sulm të mundshëm nga ana e tij.
Redouane kishte dhe një identitet false si Rachid Elkhdar, i cili sipas policisë mund të jetë lëshuar në Irlandë, ku ka jetuar për disa vite. Të tre atentatorët mbetën të vdekur në vend pasi u qëlluan me arme nga forcat e policisë.
Gjithçka nisi me një furgon të bardhë që mori përpara këmbësorët në “London Bridge”, rreth orës 22 të mbrëmjes të së dielës, me orën lokale, përpara se 3 personat të dilnin në rrugë dhe të godisnin me thikë njerëzit pranë tregut “Borough”.
(er.cu/BalkanWeb)
als_Latn als_Latn als_Latn als_Latn als_Latn als_Latn als_Latn dan_Latn